Ramadan Jangan Pergi

Ramadan Jangan Pergi ialah sebuah siri drama televisyen Malaysia 2014 arahan Azman Yahya, dengan skrip oleh Sofia J. Rhyland. Siri ini memulakan tayangan perdana di Slot Samarinda TV3 dari 25 Jun 2014 hingga 25 Julai 2014 menggantikan Masihkah Ada Cinta. Drama ini merupakan salah satu daripada enam siri drama bertemakan Ramadan yang disiarkan di TV3.

Sinopsis
Farah berkahwin dengan Johan pada usia muda dan dikurniakan seorang anak lelaki, Aidil. Hubungan mereka renggang sejak Johan berkawan rapat dengan Nadia. Tambahan pula, ibu Johan Mariana tidak menyukai Farah kerana menganggap Farah tidak sepadan dengan anaknya.

Menjelang bulan  Ramadan, Farah terkejut apabila mendapat tahu Johan mahu melamar Nadia. Pada mulanya, Farah menyangka akan dimadukan, tetapi sebaliknya. Johan mahu menceraikannya. Farah sedar, mungkin ini balasannya kerana dia mengingkari ibunya Rohani. Rohani juga tidak merestui perkahwinan Farah dengan Johan kerana Johan biadap dengan orang tua.

Pada suatu hari, Johan mencuri kad ATM Farah selepas mengusir Farah dari rumahnya. Apakah yang akan terjadi kepada Farah? Berjayakah Nadia mendesak Farah supaya bercerai dengan Johan? Adakah Johan dan Farah akan bercerai juga?

Pelakon

Pelakon utama
 Siti Saleha sebagai Farah
 Lufya Omar sebagai Nadia
 Fir Rahman sebagai Johan

Pelakon pembantu
 Sheila Rusly sebagai Mariana
 Eizlan Yusof sebagai Zulkifli
 Catriona Ross sebagai Rohani/Ummi
 Watie Sadali sebagai Zana
 Afzan A. Rahman sebagai Ahmad
 Mutazar Gufran sebagai Aidil
 Roslan Shah sebagai Cik Wan
 Aman Nassim sebagai Jay
 Riki Rikando sebagai Bob

Lihat juga
 7 Ramadhan
 Syurgamu Ramadhan
 HidayahMu Ramadan
 Ramadan Yang Hilang
 Lambaian Ramadan

Rujukan

Pautan luar
 

Drama Melayu 2014
Rancangan TV3